Middelsstore, spinkle trebukker. Disse artene har forholdsvis mykt hudpanser og kan overflatisk minne om familien Cantharidae. På farge er de svarte med gulbrune dekkvinger. Antennene er svarte, omtrent halvparten så lange som kroppen, tydelig sagtakkede. Pronotum er smalere enn dekkvingene, trapesformet sett ovenfra. Dekkvingene er brungule og har to lengderibber.